分类：文化/艺术-书画美术
问题：念奴娇的词? 
念奴娇的词?
回答：念奴娇·中秋  【宋】苏轼
凭高眺远，
见长空万里，
云无留迹。
桂魄飞来光射处，
冷浸一天秋碧。
玉字琼楼，
乘鸾来去，
人在清凉国。
江山如画，
望中烟树历历。

我醉拍手狂歌，
举杯邀月，
对影成三客。
起舞徘徊风露下，
今夕不知何夕！
便欲乘风，
翻然归去，
何用骑鹏翼。
水晶宫里，
一声吹断横笛。

念奴娇·赤壁怀古【宋】苏轼

　　大江东去，浪淘尽、千古风流人物。故垒西边，人道是、三国周郎赤壁。乱石穿空，惊涛拍岸，卷起千堆雪。江山如画，一时多少豪杰！

　　遥想公瑾当年，小乔初嫁了，雄姿英发。羽扇纶巾，谈笑间、樯橹灰飞烟灭。故国神游，多情应笑我、早生华发。人生如梦，一尊还酹江月。